S-724/2006

Mál þetta sem dómtekið var 23. október s.l. að loknum munnlegum málflutningi er með ákæru útgefinni 23. maí s.l. á hendur E-kk-þgf H-x-x R-kk-þgf, kt. 000000-0000, Smyrlahrauni 23, Hafnarfirði,

"fyrir eftirtalin brot gegn lögum um ávana- og fíkniefni og umferðarlögum;

I. (36-2005-6895)

Fyrir fíkniefnalagabrot, með því að hafa, laugardaginn 6. ágúst 2005, um kl. 20:38, haft í vörslum sínum eftirtalin fíkniefni; 0,28 g af hassi er hann geymdi í hægri jakkavasa sínum og lögregla fann við líkamsleit á honum á bifreiðastæði við Olís, Hafnarfjarðarvegi, Garðabæ, en auk þess hafði hann í vörslum sínum greint sinn 1,28 g af amfetamíni og 0,86 g af kókaíni er hann geymdi í sokk á vinstri fæti og hann framvísaði við líkamsleit lögreglu á honum á lögreglustöðinni, Flatahrauni 11, Hafnarfirði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II. (36-2005-11587)

Fyrir fíkniefnalagabrot, með því að hafa, sunnudaginn 11. desember 2005, um kl. 13:00, haft í vörslum sínum eftirtalin fíkniefni; 1,98 g af amfetamíni er hann geymdi í vinstri buxnavasa sínum og lögregla fann við líkamsleit á honum á Reykjanesbraut, móts við Sólvang, Hafnarfirði og 0,83 g af tóbaksblönduðu kannabisefni er hann geymdi í sígarettupakka sem var í hólfi á milli framsæta bifreiðarinnar VR-635 og lögregla fann við leit í bifreiðinni á lögreglustöðinni, Flatahrauni 11, Hafnarfirði greint sinn.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

III. (36-2005-11587)

Fyrir fíkniefnalagabrot, með því að hafa, sunnudaginn 11. desember 2005, um kl. 17:00, haft í vörslum sínum eftirtalin fíkniefni er hann framvísaði við húsleit lögreglu á þáverandi dvalarstað sínum að Selvogsgötu 5, Hafnarfirði; 1,71 g af amfetamíni, 3,02 g af hassi og 0,79 g af tóbaksblönduðu kannabisefni er hann geymdi í skál undir sófa í stofu og 25,27 g af hassi og 0,88 g af kannabisfræjum auk áhalda til neyslu fíkniefna, er hann geymdi í snyrtitösku í fataskáp í svefnherbergi.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

IV. (36-2006-1487)

Fyrir fíkniefnalagabrot, með því að hafa, mánudaginn 6. febrúar 2006, um kl. 21:35, haft í vörslum sínum eftirtalin fíkniefni; 0,32 g af amfetamíni er hann geymdi í sokk á hægri fæti við afskipti lögreglu af honum sem ökumanni bifreiðarinnar NU-707 á Lækjargötu, við Suðurgötu, Hafnarfirði, og 20 g af hassi er hann geymdi í undirfatnaði sínum og lögregla fann við líkamsleit á honum á lögreglustöðinni, Flatahrauni 11, Hafnarfirði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

V. (36-2006-1487)

Fyrir fíkniefnalagabrot, með því að hafa, mánudaginn 6. febrúar 2006, um kl. 22:14, haft í vörslum sínum eftirtalin fíkniefni er hann framvísaði við húsleit lögreglu á þáverandi dvalarstað sínum að Selvogsgötu 5, Hafnarfirði; 13,92 g af amfetamíni og 24,26 g af hassi er hann geymdi á matardiskum undir sófa í stofu og 0,54 g af tóbaksblönduðu kannabisefni er hann geymdi í öskubakka á stofuborði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VI. (36-2006-2323)

Fyrir fíkniefnalagabrot, með því að hafa, aðfararnótt laugardagsins 25. febrúar 2006, um kl. 00:15, haft í vörslum sínum 6,32 g af amfetamíni, 24,17 g af hassi og 4,57 g af kókaíni er hann geymdi innan á vinstri buxnaskálm sinni og lögregla fann er hún hafði afskipti af honum sem farþega í bifreiðinni VR-635 á Suðurgötu, við Selvogsgötu, Hafnarfirði, en auk þess haft í vörslum sínum greint sinn 0,49 g af kókaíni er hann geymdi í sokki sínum og lögregla fann við líkamsleit á honum á lögreglustöðinni, Flatahrauni 11, Hafnarfirði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VII. (36-2006-2323)

Fyrir fíkniefnalagabrot, með því að hafa, laugardaginn 25. febrúar 2006, um kl. 15:42, haft í vörslum sínum 5,79 g af hassi er hann framvísaði við húsleit lögreglu á þáverandi dvalarstað sínum að Selvogsgötu 5, Hafnarfirði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

VIII. (36-2006-5867)

Fyrir umferðarlagabrot, með því að hafa, fimmtudaginn 11. maí 2006, um kl. 19:15, ekið vörubifreiðinni KZ-457 án þess að hafa tilskilin ökuréttindi, norður Reykjanesbraut, Hafnarfirði, í átt að Engidal þar sem hann beygði til vinstri og suður Reykjavíkurveg að Flatahrauni og inn á bifreiðastæðið við Reykjavíkurveg 50.

Telst háttsemi þessi varða við 1. mgr. 48. gr., sbr. a. lið 1. mgr. 50. gr., sbr. 1. mgr. 100. gr. umferðarlaga nr. 50/1987, sbr. lög nr. 138/1996 og lög nr. 132/2003, sbr. reglug. 501/1997 og 862/2003.

Þess er krafist að ákærði verði dæmdur til refsingar og til að sæta upptöku á 25,53 g af amfetamíni, 2,16 g af tóbaksblönduðu kannabisefni, 102,79 g af hassi, 5,92 g af kókaíni og 0,88 g af kannabisfræjum, sem lögregla lagði hald á við rannsókn mála í ákæruliðum nr. I.-VII., samkvæmt heimild í 6. og 7. mgr. 5. gr. laga nr. 65/1974, sbr. lög nr. 68/2001, sbr. reglug. nr. 233/2001."

Þá er ákærða með ákæru útgefinni 18. ágúst s.l. gefið að sök umferðarlagabrot með því að hafa "föstudaginn 4. ágúst 2006 um kl. 18:10, ekið bifreiðinni NU-707 austur Reykjanesbraut vestan við Kúagerði í Vogum á 172 kílómetra hraða á klukkustund að teknu tilliti til vikmarka, þar sem leyfður hámarkshraði er 90 kílómetrar á klukkustund og án þess að hafa ökuskírteini sitt meðferðis við aksturinn.

Telst háttsemi þessi varða við 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og sviptingar ökuréttar skv. 101. gr. laga nr. 50/1987, sbr. lög nr. 44/1993."

Ákærður hefur viðurkennt sök um þá verknaði sem lýst er í ákæru frá 23. maí s.l. nema í ákæruliðum VI og VIII og hann hefur játað sök um verknaðinn sem lýst er í ákæru dags. 18. ágúst s.l.

Með játningu ákærða, sem er í samræmi við rannsóknargögn málsins, er sannað að hann hefur gerst sekur um þau brot sem honum eru gefin af sök í framangreindum ákæruskjölumm að undanskildum liðum VI og VIII í dómskjali nr. 2 og fór fram aðalmeðferð um þessa ákæruliði.

Af hálfu ákærða er krafist sýknu af refsikröfu ákæruvaldsins að því er varðar VI. lið ákæru dags. 23. maí s.l. nema að því er varðar það að hann hafi í þargreint sinn geymt 0,49 g af kókaíni í sokk sínum. Þá er og krafist sýknu af kröfum ákæruvaldsins varðandi VIII. lið ákærunnar. Að öðru leyti er krafist vægustu refsingar sem lög frekast leyfa sem verði í formi sektar, en verði fangelsisrefsing ákveðin er þess krafist, að það verði skilorðsbundið.

Þá er krafist hæfilegra málsvarnarlauna til skipaðs verjanda hans G-kk-ef Ó-kk-ef J-kk-ef hrl., sem og talin þóknun fyrir störf sem verjandi ákærða á rannsóknarstigi.

VI. liður ákæru.

Málsatvik varðandi ákæruatriði í VI. lið eru þau, að aðfararnótt laugardagsins 25. febrúar s.l. um kl. 00:15 fylgdust tveir lögreglumenn úr Hafnarfirði með mannaferðum við hús nr. 5 við Selvogsgötu í Hafnarfirði, en þar var ákærður íbúi og vegna fyrri afskipta lögreglu af honum var hann grunaður um fíkniefnamisferli. Ákærður hafði staðið við útidyrahurð hússins og sást þá maður fara að bifreiðinni VR-635, og aka henni vestur Selvogsgötu og svo áfram norður Suðurgötu. Lögreglan veitti bifreiðinni eftirför og var hún stöðvuð rétt á eftir. Ökumaður bifreiðarinnar var B-kk-nf Þ-kk-nf, Teigaseli 2, Reykjavík, kt. 000000-0000, en farþegi var ákærður í málinu. Vegna gruns um fíkniefnamisferli óskuðu lögreglumennirnir eftir því að fá að leita á mönnunum að fíkniefnum. B-kk-nf heimilaði leit, en ekki ákærður. Hann vildi heldur ekki koma út úr bifreiðinni til að ræða nánar við lögreglumennina. Það vakti frekari grun þeirra um að hann væri með fíkniefni á sér, en við fyrri afskipti lögreglu af ákærða hafði ákærði oft reynst vera með fíkniefni falin í nærfatnaði sínum. Eftir að ákærður hafði neitað að koma með góðu út úr bifreiðinni var hann handtekinn og færður út úr bifreiðinni með valdi. Í þeim átökum kváðu lögreglumennirnir gallabuxur hans hafa rifnað, þ.e. vinstri buxnaskálmin og glær poki með meintum fíkniefnum fallið á jörðina við bifreiðina. Í framhaldi af þessu var B-kk-nf og handtekinn og hann og ákærður færðir á lögreglustöðina í Hafnarfirði, þar sem fram fór líkamsleit á þeim og fundust þá í sokki ákærða hvítt efni í plasti sem talið var vera fíkniefni og einnig var hann með í fórum sínum 61.000 krónur í reiðufé. B-kk-nf neitaði að eiga þátt í þessu máli og kvaðst ekki eiga fíkniefnin sem fundust við bifreiðina eða við leit á ákærða.

Meint fíkniefni voru vigtuð af lögreglu og reyndust vera 25,35 g af ætluðu hassi og 13,41 g af meintu amfetamíni. Efnin voru svo vigtuð og litaptófuð hjá tæknideild lögreglunnar í Reykjavík og kom í ljós að um var að ræða 6,32 g af amfetamíni, 24,17 g af hassi og 5,06 g af kókaíni, þar af voru 0,49 g af kókaíni í sokk ákærða.

Ákærður hefur hér fyrir dómi og hjá lögreglu neitað því að eiga þau fíkniefni sem fundust við bifreiðina eða að hafa verið með þau í vörslu sinni. Hann hefur viðurkennt að hafa átt og haft í fórum sínum þau fíkniefni, sem fundust í sokk hans. Hann kvaðst hafa setið í farþegasætinu frammí er bifreiðin VR-635 var stöðvuð á Suðurgötunni í greint sinn. Hann kvaðst hafa heimilað lögreglunni að leita á sér inni í bifreiðinni en það hafi ekkert fundist á honum. Lögreglan hafi þá viljað fá hann út úr bifreiðinni en hann neitað og hafi buxur hans rifnað er hann hafi verið færður út úr bifreiðinni, en hann kannaðist ekki við að hafa verið með fíkniefnin sem fundust við bifreiðina innan á vinstri buxnaskálminni, né að hafa vitað af þessum fíkniefnum inni í bifreiðinni. Hann kvað gluggann á bílhurðinni farþegamegin hafa verið lítillega opinn, þannig að myndast hafi smárifa, en neitar að hafa komið fíkniefnum fyrir, þar sem þau fundust við bifreiðina.

Vitnið B-kk-nf Þ-kk-nf, kvaðst hafa verið ökumaður bifreiðarinnar VR-635 og verið með hana í láni frá ákærða í greint sinn. Það kvaðst hafa ætlað að aka ákærða niður í bæ og fara svo heim. Það kvað bifreiðina hafa verið stöðvaða af lögreglu rétt eftir að hún var komin inn á Suðurgötu og þar hafin leit að fíkniefnum. Það kvað lögregluna hafa gengið nokkuð hart fram og þetta gengið hratt fyrir sig. Það hafi farið út úr bifreiðinni á undan ákærða og ekki verið með nein fíkniefni á sér en verið grunaður og hafður í fangaklefa eftir að fíkniefni fundust við bifreiðina en kvaðst ekki hafa verið með nein fíkniefni og ekki vitað af neinum fíkniefnum í bifreiðinni. Það kvaðst hafa verið fært yfir á gangstéttina farþegamegin við bifreiðina um 4 metra frá farþegahurðinni, er lögreglumaðurinn sem var með hann hafi farið að bifreiðinni til að aðstoða hinn lögreglumanninn við að ná ákærða út, en hann hefði spyrnt í bifreiðina og þeir orðið að draga hann út. Það kvaðst ekki hafa séð að ætluð fíkniefni hafi fallið á götuna, er ákærður var dreginn, en heyrt annan lögreglumanninn kalla, að það væri þarna eitthvað í rennusteininum, að það sennilega verið þau fíkniefni, sem verið var að tala um, en er vitnið var yfirheyrt sem grunað hjá lögreglu. Það kvaðst hafa veitt því athygli að lögreglumenn urðu varir við meint fíkniefni í götunni við farþegahlið bifreiðarinnar.

Lögreglumennirnir H-kk-nf S-kk-nf og L-kk-nf K-kk-nf sem handtóku ákærða og B-kk-þf hafa borið vitni hér fyrir dómi og ber saman um að hann hefði viljað heimila leit inni í bifreiðinni, en ekki viljað koma út úr bifreiðinni, svo að framkvæma mætti leit á honum utan við bifreiðina og hafi orðið að beita valdi til að ná honum út úr bifreiðinni. Hafði vitnið H-kk-nf í því sambandi gripið í hægri buxnaskálm hans, sem hafi rifnað og ákærður þá fengist út úr bifreiðinni og verið leiddur að lögreglubifreiðinni, en eftir það hafði vitnið H-kk-nf séð poka með meintum fíkniefnum á gangstéttarbrúninni gegnt farþegahurð bifreiðarinnar og hafði L-kk-nf séð H-kk-þf beygja sig niður og taka upp glæran poka með meintum fíkniefnum. Bæði voru vitnin viss um að þessi poki hafi ekkii verið í götunni hjá bifreiðinni, er þau komu að henni og kvaðst vitnið H-kk-nf hafa að reglu skoða vel götuna við hlið bifreiðar þar sem hann leitaði fíkiefna.

Í málinu verður að líta til þess að ákærður er umráðamaður og eigandi bifreiðarinnar VR-635 og ekkert er fram komið sem bendir til þess að ökumaður bifreiðarinnar, B-kk-nf Þ-kk-nf, hafi átt framangreind fíkniefni sem fundust við bifreiðina eða verið í aðstöðu til að koma þeim þar fyrir. Vitnunum H-kk-þgf og L-kk-þgf ber saman um eins og að framan er rakið að fíkniefnin sem fundust við bifreiðina hafi ekki verið þar, en þeir komu að bifreiðinni farþegamegin til að færa ákærða út úr bifreiðinni, en hegðun hans bendir og til þess, að hann hafi verið með fíkniefni, sem hann hafi viljað halda leyndum. Þegar þetta er allt virt, verður að telja útilokað, að fíkniefnin hafi komið frá öðrum en ákærða og er ekki talið varasamt að telja næga sönnun fram komna um, að ákærður hafi verið með þessi fíkniefni í fórum sínum og reynt að losa sig við þau um leið og hann var færður út úr bifreiðinni og hefur hann með því gerst brotlegur við þau refsiákvæði sem tilgreind eru í VI. lið ákæru á dómskjali nr. 2.

Vlll. liður ákæru dskj. nr. 2.

Ákærður hefur viðurkennt að hafa ekið bifreiðinni KZ-457 þá leið sem hann er sakaður um í VIII. lið ákæru á dskj. nr. 2. Ákærður hefur hins vegar haldið því fram að hann hafi haft rétt til að aka bifreiðinni samkvæmt eldra ökuskírteini er hann hafi haft með sér er hann fór til Ástralíu og þar fengið gefið út ökuskírteini m/v að hann mætti aka vörubifreið. Ákærður fékk ökuskírteini fyrst gefið út 16. september 1993, en eftir 31. maí 1993 var hætt að gefa út almenn ökuskírteini, sem fólu í sér réttindi til aksturs fimm smálesta vörubifreið, og eftir 31. maí 1993 hafi þurfi að fara í sérstakt próf til að fá þessi réttindi skráð í ökuskírteini.

Ákærða hefur ekki tekist að færa sönnur fyrir því að hann hafi öðlast þessi réttindi með því að framvísa ökuskírteini þar um og ekki hefur við eftirgrennslan fundist neitt í skrám lögreglu um útgefin ökuskírteini, sem staðfesti, að ákærður hafi fengið það ökuskírteini, sem hann heldur fram og samkvæmt upplýsingum, sem aflað hefur verið með aðstoð Interpol, finnst ekkert í skrám yfirvalda í Ástralíu um að ákærður hafi fengið þar útgefið ökuskírteini.

Í málinu hefur því brugðist öll sönnun um að ákærður hafi haft meiri réttindi en núgildandi ökuskírteini hans segir til um og telst því sannað að hann hafi í greint sinn ekið bifreiðinni KZ-457 án tilskilinna ökuréttinda og hefur því gerst brotlegur við 4. mgr. 48. gr. umferðarlaga.

Niðurstöður.

Sannað er því, að ákærður hefur framið alla þá verknaði sem hann er sakaður um í framlögðum ákæruskjölum og hefur hann með því gerst brotlegur við þargreint refsilagaákvæði

Ákærðum hefur frá árinu 1996 5 sinnum verið gert að greiða sektir fyrir brot á umferðarlögum og lögum nr. 65/1974, þar af þrisvar sinnum á árinu 2005. Þá hlaut ákærði 21. maí 2003 dóm í Héraðsdómi Reykjaness, þar sem honum var gert að sæta fangelsi í 2 mánuði skilorðsbundið í 2 ár fyrir brot gegn lögum nr. 65/1974 og hefur ákærður staðist skilorð þessa dóms.

Refsing ákærða þykir með hliðsjón af 77. gr. almennra hegningarlaga og því að um margítrekuð fíkniefnabrot er að ræða hæfilega ákveðin fangelsi í 3 mánuði, en rétt þykir að fresta fullnustu á 2 mánuðum af refsingunni og fellur hún niður að liðnum 3 árum haldi ákærður almennt skilorð samkvæmt 57. gr. almennra hegningarlaga nr. 19/1940 sbr. lög nr. 22/1955.

Samkvæmt 6. og 7. mgr. 5. gr. laga nr. 65/1974 sbr. lög nr. 68/2001, sbr. reglugerð nr. 233/2001, skal ákærður sæta upptöku á 25,53 g af amfetamíni, 2,16 g af tóbaksblönduðu kannabisefni, 102,79 g af hassi, 5,92 g af kókaíni og 0,88 g af kannabisfræjum, sem haldlögð voru í málinu.

Samkvæmt 101. gr. umferðarlaga ber að svipta ákærða ökurétti í 4 mánuði frá birtingu dóms að telja.

Dæma ber ákærða til að greiða skipuðum verjanda sínum G-kk-þgf Ó-kk-þgf J-kk-þgf hrl. málsvarnarlaun og verjandalaun á rannsóknarstigi sem ákveðast. 145.665 krónur og að meðtöldum virðisaukaskatti.

Annan kostnað leiddi ekki af sökinni.

Dráttur á dómsuppsögu er vegna anna dómarans.

Af hálfu ákæruvaldsins fór A-kvk-nf Þ-kvk-nf fulltrúi sýslumannsins í Hafnarfirði með málið.

DÓMSORÐ

Ákærður, E-kk-nf H-x-x R-kk-nf, sæti fangelsi í 3 mánuði, en fresta skal fullknustu tveggja mánaða af refsingunni og falli hún niður að liðnum 3 árum haldi ákærður almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Ákærður sæti upptöku á 25,53 g af amfetamíni, 2,16 g af tóbaksblönduðu kannabisefni, 102,79 g af hassi, 5,92 g af kókaíni og 0,88 g af kannabisfræjum.

Ákærður skal sviptur ökurétti í 4 mánuði frá birtingu dómsins.

Ákærður greiði skipuðum verjanda sínum G-kk-þgf Ó-kk-þgf J-kk-þgf hæstaréttarlögmanni, í málsvarnarlaun og verjandalaun á rannsóknarstigi 145.665 krónur að meðtöldum virðisaukaskatti.

G-kk-nf L. J-kk-nf

Rétt endurrit staðfestir.

Héraðsdómi Reykjaness 6. desember 2006.